น้ำซัดเช่าวื้อหายวันละ5หมื่นล้าน
ถึงตอนนี้ได้มีการประเมินเบื้องต้นออกมาจากสมาคมธุรกิจเช่าซื้อไทยแล้วว่า
18 ต.ค. 2554

ถึงตอนนี้ได้มีการประเมินเบื้องต้นออกมาจากสมาคมธุรกิจเช่าซื้อไทยแล้วว่า 
โดย...ฉัตรชัย ธนจินดาเลิศ
ถึงตอนนี้ได้มีการประเมินเบื้องต้นออกมาจากสมาคมธุรกิจเช่าซื้อไทยแล้วว่า ยอดสินเชื่อเช่าซื้อรถในปีนี้จะหายไปประมาณ 5 หมื่นล้านบาท ซึ่งเป็นผลกระทบมาจากพิษน้ำท่วมครั้งใหญ่ที่เกิดขึ้นอยู่ค่อนประเทศในขณะนี้ 
ยอดสินเชื่อเช่าซื้อรถที่หายไปจำนวนมหาศาลนั้นจะทำให้ตลาดกระเทือนไม่น้อย
เพราะเดิมคาดกันว่า ตลาดทั้งปีของธุรกิจเช่าซื้อน่าจะปล่อยสินเชื่อได้ถึง 6.5 แสนล้านบาท ก็คงลดลงเหลือเพียง 6 แสนล้านบาท
ตัวเลขดังกล่าวก็สอดคล้องกับยอดขายรถในประเทศที่ได้มีการปรับลดลงเช่นกัน จากเดิมที่อุตสาหกรรมรถยนต์ตั้งเป้าว่าในปีนี้คงมียอดขายที่ 9.5 แสนคัน ตอนนี้เหลือเพียง 9 แสนคัน ก็บุญโข
 
“สถานการณ์น้ำท่วมส่งผลให้ยอดผลิตรถยนต์ในปีนี้ไม่เป็นไปตามเป้าหมายที่วางไว้ และกระทบมาถึงยอดสินเชื่อเช่าซื้อรถที่ต้องปรับลดลงด้วย และคาดว่ายอดสินเชื่อเช่าซื้อของผู้ประกอบการแต่ละแห่งก็น่าจะหายไปประมาณแห่งละ 10% ด้วย” อิสระ วงศ์รุ่ง ประธานกรรมการสมาคมธุรกิจเช่าซื้อไทย กล่าว




 
ดูเหมือนตัวเลขยอดสินเชื่อที่ปรับลดลงคงไม่เกินไปนัก เมื่อเทียบกับสถานการณ์ที่เกิดขึ้นอยู่ในขณะนี้ เพราะนิคมอุตสาหกรรมต่างๆ ที่ถูกน้ำท่วม ต่างมีโรงงานที่ผลิตชิ้นส่วนหลักเพื่อส่งให้กับผู้ประกอบการรถยนต์ยี่ห้อต่างๆ ทั้งสิ้น
จึงไม่น่าแปลกใจหากช่วงเวลานี้ทุกค่ายรถยนต์จะประกาศหยุดรับจองรถ หรือไม่ก็ไม่สามารถระบุวันรับรถได้
แม้จะมีหลายค่ายรถยนต์ที่มีโรงงานอยู่ จ.ระยอง และไม่ได้รับผลกระทบจากน้ำท่วมก็ตาม แต่ก็ยังต้องพึ่งพาชิ้นส่วนบางรายการจากโรงงานที่อยู่นิคมอุตสาหกรรมที่ถูกน้ำท่วมอยู่ดี
ตัวอย่างที่เห็นได้ชัดที่สุดคงเป็นรถยนต์ค่ายฮอนด้าที่มีโรงงานผลิตอยู่ในนิคมอุตสาหกรรมโรจนะที่ถูกน้ำท่วม 100% ต้องประกาศหยุดการผลิตออกไปอย่างไม่มีกำหนด ซึ่งก็คงต้องรอให้น้ำลดระดับลงก่อนถึงจะประเมินสถานการณ์ได้ เพราะในยามปกติไม่มีเหตุอะไรเกิดขึ้น ใครที่ซื้อรถยนต์ฮอนด้าก็ต้องรอไปประมาณ 2 เดือนอยู่แล้ว
เช่นเดียวกับรถยนต์ค่ายอื่นๆ ที่ปกติก็ต้องรอ 12 เดือนเช่นกัน กว่าจะได้รับรถยนต์ป้ายแดงมาขับ
ดังนั้น หลังจากนี้คงจะได้เห็นแต่ละค่ายรถยนต์ต่างทยอยกันประกาศหยุดการผลิตลงชั่วคราว หากชิ้นส่วนในสต๊อกที่มีไว้หมดลงหรือไม่สามารถหาชิ้นส่วนรถยนต์จากที่อื่นมาทดแทนได้
ในเมื่อแต่ละค่ายไม่สามารถส่งมอบรถให้ลูกค้าได้ สินเชื่อเช่าซื้อรถยนต์ก็ไม่สามารถผลักดันออกไปได้เช่นกัน จึงส่งผลกระทบต่อยอดสินเชื่ออย่างหลีกเลี่ยงไม่ได้ เรียกได้ว่าปีนี้คงปิดหีบไปได้แล้วสำหรับยอดสินเชื่อเช่าซื้อ
อรนุช อภิศักดิ์ศิริกุล ประธานเจ้าหน้าที่บริหารกลุ่มทิสโก้ กล่าวว่า ยอดสินเชื่อเช่าซื้อรถในเดือน ก.ย.ที่ผ่านมา ลดลงไปประมาณ 1012% ซึ่งเป็นผลกระทบจากน้ำท่วม และคงส่งผลกระทบต่อสินเชื่อเช่าซื้อโดยรวมในช่วง 12 เดือนนี้
เชื่อว่าหลังเหตุการณ์คลี่คลายลง ตลาดรถยนต์ก็คงมีการฟื้นตัวทันที เพราะยังมีปัจจัยบวกจากมาตรการรถคันแรก
ในทางกลับกันแม้สินเชื่อเช่าซื้อรถป้ายแดงจะชะลอตัว แต่คาดว่าสินเชื่อจำนำทะเบียนรถอาจขยายตัวขึ้น เมื่อลูกค้าต้องการสภาพคล่องหลังจากน้ำลดลง
ทิสโก้ แจ้งว่าลูกค้าที่อยู่ในพื้นที่น้ำท่วมนั้น ปัจจุบันได้มีลูกค้าติดต่อเข้ามาเพื่อขอปรับโครงสร้างหนี้แล้วประมาณ 400 ราย หรือ 0.1% ซึ่งถือว่าเล็กน้อยเท่านั้น เมื่อเทียบกับลูกค้าสินเชื่อเช่าซื้อรถของทิสโก้ที่มีอยู่ 4 แสนราย ซึ่งธนาคารจะช่วยตามความจำเป็น เช่น การขยายระยะเวลาผ่อนชำระค่างวดจาก 36 เดือน เป็นนานสุดถึง 12 เดือน ซึ่งทางธนาคารแห่งประเทศไทย (ธปท.) ก็ยอมให้ลูกค้าที่ประสบภัยน้ำท่วมไม่ต้องกลายเป็นเอ็นพีแอลแล้ว หากค้างค่างวดเกินกว่า 3 เดือน
อย่างไรก็ตาม ในส่วนของภาพรวมการช่วยเหลือลูกค้าสินเชื่อเช่าซื้อนั้น นายอิสระ กล่าวว่า สมาคมฯ ก็ได้ขอความร่วมมือกับบริษัทสมาชิกเพื่อช่วยเหลือแก่ผู้ประสบภัย ทั้งยังเป็นการลดภาระค่าใช้จ่ายให้แก่ลูกค้าตามแนวทางมาตรการช่วยเหลือผู้ประสบภัย มีด้วยกัน 7 มาตรการ คือ 1. การยกเว้นค่าติดตามทวงถามและเบี้ยปรับล่าช้าสำหรับลูกค้าที่ประสบภัยน้ำท่วมในช่วงระยะเวลาที่เกิดน้ำท่วม 2. ให้มีการพักชำระค่างวดเช่าซื้อ สำหรับลูกหนี้ปกติที่ประสบภัยน้ำท่วม 
3. ให้มีการปรับปรุงโครงสร้างหนี้ เช่น ขยายระยะเวลาการผ่อนชำระค่างวดเช่าซื้อ โดยให้ขึ้นอยู่กับการพิจารณาของแต่ละสถาบันตามความเหมาะสมของลูกค้า 
4.ในส่วนของผู้เช่าซื้อเพื่อการพาณิชย์หรือเช่าซื้อรถยนต์หลายคัน ก็ให้พิจารณาช่วยเหลื่อตามความสามารถในการชำระหนี้ของลูกค้า
5.ให้มีการหยุดทวงถามสำหรับลูกหนี้เช่าซื้อปกติที่ประสบภัยน้ำท่วม และอยู่ในพื้นที่ประสบภัยน้ำท่วม 
6.ในกรณีที่ลูกค้าต้องการวงเงินฉุกเฉินเพิ่มเติมหลายๆ สถาบันการเงินที่เป็นสมาชิกสามารถให้วงเงินฉุกเฉินได้ตามความจำเป็น และ 7.มาตรการอื่นตามที่ลูกค้าเช่าซื้อร้องขอโดยพิจารณาเป็นรายๆ ไป 
นอกจากนี้ สมาคมฯได้ทำหนังสือเพื่อขอให้ทางสำนักงานคณะกรรมการคุ้มครองผู้บริโภคมีหนังสือประสานไปยังคณะกรรมการคุ้มครองข้อมูลเครดิตและบริษัท ข้อมูลเครดิตแห่งชาติ หรือ เครดิตบูโรเพื่อให้มีการปรับข้อมูลการบันทึกสำหรับลูกค้าที่ได้รับการผ่อนผันหรือ ช่วยเหลือด้านการเงินจากการประสบภาวะน้ำท่วมด้วย
ชั่วโมงนี้ จึงได้แต่ขอให้สถานการณ์น้ำท่วมผ่านพ้นไปได้ดีโดยเร็ว ไม่เลวร้ายไปมากกว่านี้ เพราะอย่าหวังแต่ยอดสินเชื่อใหม่ที่จะเข้ามาเลย ขอยอดสินเชื่อเดิมที่ปล่อยไปก่อนหน้านี้ ไม่กลายเป็นหนี้เสียก็พอแล้ว การร่วมกันประคองให้ลูกหนี้ผ่านพ้นวิกฤติไปก่อน ก็คงจะดีกว่าปล่อยให้ลูกหนี้ต้องกลับกลายมาเป็นหนี้เสีย แล้วไปตามยึดรถกลับคืนภายหลังเป็นแน่
&amp;&lt;2288;
&amp;&lt;2288;